\NormalFont\ShortTitle{Cântarea lui Solomon}

{\MT Cântarea lui Solomon



\par }\ChapOne{1}{\PP \VerseOne{1}Cântarea Cântărilor, care este a lui Solomon.

\VS{2}Să mă sărute cu sărutările gurii sale! Căci mai bună este dragostea ta decât vinul.

\VS{3}Pentru că aromele miresmelor tale sunt plăcute, numele tău este ca mireasmă turnată, de aceea te iubesc fecioarele.

\VS{4}Trage-mă după tine! Vom alerga; împăratul m-a adus în camerele lui, ne vom veseli şi ne vom bucura în tine, ne vom aminti iubirea ta mai mult decât vinul; cei integri te iubesc.

\VS{5}Eu sunt neagră, dar
{\ADD{sunt}} frumoasă, fiice ale Ierusalimului, ca şi corturile Chedarului, ca perdelele lui Solomon.

\VS{6}Nu vă uitaţi la mine că sunt neagră, pentru că soarele m-a privit; copiii mamei mele s-au mâniat pe mine; m-au făcut păzitoarea viilor, dar via mea nu am păzit-o.

\VS{7}Spune-mi, tu, cel pe care sufletul meu îl iubește, unde te hrănești, unde
{\ADD{îți}} odihnești
{\ADD{turma}} la amiază? Căci de ce aş fi ca una care se abate pe la turmele însoţitorilor tăi?

\VS{8}Dacă nu ştii, tu cea mai frumoasă dintre femei, mergi pe urmele turmei şi paşte-ţi iezii pe lângă corturile păstorilor.

\VS{9}Te-am asemănat, iubita mea, cu nişte cai la carele lui Faraon.

\VS{10}Frumoşi sunt obrajii tăi cu rânduri de bijuterii, gâtul tău cu lănţişoare din aur.

\VS{11}Îţi vom face şiraguri de aur cu ţinte de argint.

\VS{12}În timp ce împăratul şade la masa lui, nardul meu îşi trimite mirosul.

\VS{13}Un mănunchi de mir îmi este preaiubitul meu; el se va întinde toată noaptea între sânii mei.

\VS{14}Preaiubitul meu îmi este ca un ciorchine de camfor în viile din En-Ghedi.

\VS{15}Iată, eşti frumoasă, iubita mea; iată, eşti frumoasă; ai ochii porumbiţei.

\VS{16}Iată, eşti frumos, preaiubitul meu, da, plăcut; de asemenea patul nostru este verde.

\VS{17}Bârnele casei noastre sunt cedrul, şi bolţile noastre din brad.




\par }\Chap{2}{\PP \VerseOne{1}Eu sunt trandafirul din Saron şi crinul văilor.

\VS{2}Ca şi crinul printre spini, astfel este iubita mea printre fiice.

\VS{3}Ca şi mărul printre copacii pădurii, astfel este preaiubitul meu printre fii. M-am aşezat sub umbra lui cu mare desfătare şi rodul lui a fost dulce pentru cerul gurii mele.

\VS{4}El m-a adus la casa de ospăţ şi steagul lui peste mine a fost dragoste.

\VS{5}Întăriţi-mă cu ulcioare, învioraţi-mă cu mere, căci sunt bolnavă de dragoste.

\VS{6}Mâna lui stângă este sub capul meu şi mâna lui dreaptă mă îmbrăţişează.

\VS{7}Vă conjur, fiice ale Ierusalimului, pe căprioarele şi pe cerboaicele câmpului, nu stârniţi, nici nu treziţi iubirea mea, până când el doreşte.

\VS{8}Vocea preaiubitului meu! Iată, el vine sărind peste munţi, săltând peste dealuri.

\VS{9}Preaiubitul meu este ca o căprioară sau un căprior tânăr; iată, el stă în picioare în spatele zidului nostru, se uită la ferestre, arătându-se printre zăbrele.

\VS{10}Preaiubitul meu a vorbit şi mi-a spus: Ridică-te, iubita mea, frumoasa mea şi vino departe.

\VS{11}Căci, iată, iarna a trecut, ploaia s-a terminat şi s-a dus;

\VS{12}Florile se arată pe pământ; timpul cântării păsărilor a venit şi vocea turturicii se aude pe pământul nostru;

\VS{13}Smochinul îşi dă smochinele verzi şi viile în floare dau un miros bun. Ridică-te, iubita mea, frumoasa mea, şi vino departe.

\VS{14}Porumbiţa mea, ce stai în crăpăturile stâncii, în ascunzătorile treptelor, lasă-mă să îţi văd înfăţişarea, lasă-mă să îţi aud vocea; căci vocea ta este dulce şi înfăţişarea ta este frumoasă.

\VS{15}Prindeţi-ne vulpile, vulpile mici, care strică viile, căci viile noastre sunt în floare.

\VS{16}Preaiubitul meu este al meu şi eu sunt a lui; el paşte printre crini.

\VS{17}Până când ziua se revarsă şi umbrele fug, întoarce-te preaiubitul meu şi fii ca o căprioară sau un căprior tânăr peste munţii Beterului.




\par }\Chap{3}{\PP \VerseOne{1}Noaptea, în patul meu, l-am căutat pe cel pe care sufletul meu îl iubeşte; l-am căutat dar nu l-am găsit.

\VS{2}Mă voi ridica acum şi voi cutreiera cetatea pe străzi; şi pe căile largi îl voi căuta pe cel pe care sufletul meu îl iubeşte; l-am căutat, dar nu l-am găsit.

\VS{3}Paznicii care cutreieră cetatea m-au găsit; lor le-am spus: L-aţi văzut pe cel pe care îl iubeşte sufletul meu?

\VS{4}Am trecut doar puţin de ei şi l-am găsit pe cel pe care îl iubeşte sufletul meu; l-am apucat şi nu l-am lăsat să plece, până când nu l-am adus în casa mamei mele şi în camera celei care m-a conceput.

\VS{5}Vă conjur, fiice ale Ierusalimului, pe căprioarele şi pe cerboaicele câmpului, nu stârniţi, nici nu treziţi iubirea mea, până când îi place lui.

\VS{6}Cine este acesta care vine din pustie ca nişte coloane de fum, parfumat cu mir şi tămâie, cu toate fardurile comerciantului?

\VS{7}Iată, patul lui, care este al lui Solomon; şaizeci de viteji sunt în jurul lui, dintre cei viteji din Israel.

\VS{8}Ei toţi sunt înarmaţi cu săbii, fiind deprinşi la război; fiecare bărbat îşi are sabia la coapsă, de teama din noapte.

\VS{9}Împăratul Solomon şi-a făcut un car din lemnul Libanului.

\VS{10}El i-a făcut stâlpii din argint, baza lui din aur, acoperitoarea lui din purpură, mijlocul lui fiind ţesut cu iubire, pentru fiicele Ierusalimului.

\VS{11}Mergeţi înainte, fiice ale Sionului, şi priviți-l pe împăratul Solomon cu coroana cu care mama lui l-a încoronat în ziua logodirilor lui şi în ziua veseliei inimii lui.




\par }\Chap{4}{\PP \VerseOne{1}Iată, tu eşti frumoasă, iubita mea; iată, tu eşti frumoasă; tu ai ochii porumbiţei între şuviţele tale; părul tău este ca o turmă de capre, care se arată din muntele Galaad.

\VS{2}Dinţii tăi sunt ca o turmă de oi tunse, venite de la scăldare, toate cu miei gemeni şi niciuna nu este stearpă între ele.

\VS{3}Buzele tale sunt ca o aţă de stacojiu şi vorbirea ta frumoasă; tâmplele tale sunt ca o bucată de rodie între şuviţele tale.

\VS{4}Gâtul tău este ca turnul lui David, zidit pentru a fi casa de arme, în care atârnă o mie de paveze, toate scuturi de războinici.

\VS{5}Cei doi sâni ai tăi, ca două căprioare tinere ce sunt gemene, ce pasc printre crini.

\VS{6}Până când ziua se revarsă şi umbrele fug, mă voi duce la muntele de mir şi la dealul de tămâie.

\VS{7}Tu toată eşti frumoasă, iubita mea; nu este pată în tine.

\VS{8}Vino cu mine din Liban, mireaso, cu mine din Liban; priveşte din vârful Amanei, din vârful Şenirului şi Hermonului, din vizuinile leilor, din munţii leoparzilor.

\VS{9}Mi-ai răpit inima, sora mea, mireaso; mi-ai răpit inima cu unul din ochii tăi, cu un lănţişor al gâtului tău.

\VS{10}Cât de frumoasă este iubirea ta, sora mea, mireaso! Cu cât mai bună este dragostea ta decât vinul! Şi mirosul miresmelor tale decât toate mirodeniile!

\VS{11}Buzele tale, mireaso, picură
{\ADD{precum}} fagurele; miere şi lapte sunt sub limba ta; şi mirosul hainelor tale este ca mirosul Libanului.

\VS{12}O grădină îngrădită este sora mea, mireasa mea, un izvor închis, o fântână sigilată.

\VS{13}Lăstarii tăi sunt o livadă de rodii, cu fructe plăcute; camfor, cu nard,

\VS{14}Nard şi şofran, trestie mirositoare şi scorţişoară, cu toţi copacii de tămâie, mir şi aloe, cu toate mirodeniile cele mai alese;

\VS{15}O fântână a grădinilor, un izvor al apelor vii şi pâraie din Liban.

\VS{16}Trezeşte-te, vântule de nord; şi vino, sudule; suflă peste grădina mea, ca mirodeniile ei să curgă. Să vină preaiubitul meu în grădina lui şi să mănânce roadele ei plăcute.




\par }\Chap{5}{\PP \VerseOne{1}Am venit în grădina mea, sora mea, mireasa mea; mi-am adunat mirul cu mirodenia mea; mi-am mâncat fagurele cu mierea mea; mi-am băut vinul cu laptele meu; mâncaţi, prieteni; beţi, da, beţi din abundenţă, preaiubiţilor.

\VS{2}Dorm, dar inima mi se trezeşte: este vocea preaiubitului meu care bate, spunând: Deschide-mi, sora mea, iubirea mea, porumbiţa mea, neîntinata mea, căci capul îmi este plin cu rouă şi şuviţele mele cu picăturile nopţii.

\VS{3}Mi-am scos haina; cum să o îmbrac? Mi-am spălat picioarele; cum să le întinez?

\VS{4}Preaiubitul meu şi-a băgat mâna prin gaura uşii şi lăuntrul mi-a fost cuprins de dor după el.

\VS{5}M-am ridicat să deschid preaiubitului meu; şi mâinile mele au picurat mir şi degetele mele mir dulce mirositor, pe mânerele încuietorii.

\VS{6}Am deschis iubitului meu, dar preaiubitul meu se retrăsese, plecase; sufletul meu se sfârşea când el vorbea, l-am căutat, dar nu l-am găsit; l-am chemat, dar nu mi-a dat niciun răspuns.

\VS{7}Păzitorii care cutreierau cetatea m-au găsit, m-au lovit, m-au rănit; paznicii zidurilor mi-au luat vălul.

\VS{8}Vă conjur, fiice ale Ierusalimului, dacă îl găsiţi pe preaiubitul meu, să îi spuneţi că sunt bolnavă de dragoste.

\VS{9}Cu ce este preaiubitul tău mai mult decât alt preaiubit, tu, cea mai frumoasă dintre femei? Cu ce este preaiubitul tău mai mult decât alt preaiubit, ca să ne conjuri astfel?

\VS{10}Preaiubitul meu este alb şi rumen, cel dintâi dintre zece mii.

\VS{11}Capul lui este ca aurul cel mai pur, şuviţele lui sunt dese şi negre cum este corbul.

\VS{12}Ochii lui sunt ca ochii porumbiţelor lângă râurile de ape, spălaţi cu lapte şi potrivit aşezaţi.

\VS{13}Obrajii lui sunt ca un pat de miresme, ca flori dulci; buzele lui precum crini, picurând mir dulce mirositor.

\VS{14}Mâinile lui sunt ca inele din aur montate cu beril; pântecele lui este ca fildeş strălucitor placat cu safire.

\VS{15}Picioarele lui sunt ca nişte coloane de marmură, montate pe postamente din aur pur, înfăţişarea lui este ca Libanul, măreaţă ca cedrii.

\VS{16}Gura lui este dulceaţă; da, el este cu totul de iubit. Acesta este preaiubitul meu şi acesta este prietenul meu, fiice ale Ierusalimului.




\par }\Chap{6}{\PP \VerseOne{1}Unde s-a dus preaiubitul tău, tu, cea mai frumoasă printre femei? Unde s-a abătut preaiubitul tău? Ca să îl căutăm împreună cu tine.

\VS{2}Preaiubitul meu s-a coborât în grădina lui, la paturile de miresme, să pască
{\ADD{turmă}} în grădini şi să adune crini.

\VS{3}Eu sunt a preaiubitului meu şi preaiubitul meu este al meu; el paşte
{\ADD{turmă}} printre crini.

\VS{4}Tu eşti minunată, iubita mea, ca Tirţa, frumoasă ca Ierusalimul, înfricoşătoare ca o armată cu steaguri.

\VS{5}Întoarce-ţi ochii de la mine, căci m-au cucerit; părul tău este ca o turmă de capre care se arată din Galaad.

\VS{6}Dinţii tăi sunt ca o turmă de oi, venite de la scăldare, toate cu miei gemeni şi niciuna nu este stearpă între ele.

\VS{7}Ca o bucată de rodie sunt tâmplele tale între şuviţele tale.

\VS{8}Sunt şaizeci de împărătese şi optzeci de concubine şi fecioare fără număr.

\VS{9}Porumbiţa mea, neîntinata mea este
{\ADD{doar}} una; ea este singură la mama ei, ea este alegerea dintâi a celei ce a născut-o. Fiicele au văzut-o şi au binecuvântat-o; da, împărătesele şi concubinele şi ele au lăudat-o.

\VS{10}Cine este ea, care se iveşte ca dimineaţa, frumoasă ca luna, senină ca soarele şi înfricoşătoare ca o armată cu steaguri?

\VS{11}Am coborât în grădina nucilor, să văd fructele văii
{\ADD{şi}} să văd dacă viţa a înflorit şi rodiile au înmugurit.

\VS{12}Înainte de a-mi da seama, sufletul meu m-a făcut precum carele lui Aminadib.

\VS{13}Întoarce-te, întoarce-te, Sulamito! Întoarce-te, întoarce-te, ca să te privim! Ce veţi vedea în Sulamita? Cum ar fi jocul a două armate.




\par }\Chap{7}{\PP \VerseOne{1}Cât de minunate sunt picioarele tale cu sandale, fiică de prinţ! Rotunjimile coapselor tale sunt ca bijuterii, lucrarea mâinilor unui meşteşugar iscusit.

\VS{2}Buricul tău este ca o cupă rotundă, căruia nu îi lipseşte licoarea; pântecele tău o movilă de grâu înconjurată cu crini.

\VS{3}Cei doi sâni ai tăi sunt ca două căprioare tinere ce sunt gemene.

\VS{4}Gâtul tău este ca un turn de fildeş; ochii tăi precum iazurile în Hesbon, de lângă poarta Batrabimului; nasul tău este ca turnul Libanului care priveşte spre Damasc.

\VS{5}Capul tău, peste tine, este precum Carmelul, şi părul capului tău ca purpura; împăratul este ţinut în galeriile tale.

\VS{6}Cât de frumoasă şi cât de plăcută eşti tu, iubirea mea, pentru desfătări!

\VS{7}Această statură a ta este ca un palmier şi sânii tăi ca ciorchini de struguri.

\VS{8}Am spus: Mă voi urca în palmier, îi voi apuca crengile; acum de asemenea sânii tăi vor fi ca ciorchinii viţei şi mirosul feţei tale ca mere;

\VS{9}Şi cerul gurii tale, pentru preaiubitul meu, ca cel mai bun vin care curge cu dulceaţă, făcând buzele celor adormiţi să vorbească.

\VS{10}Eu sunt a preaiubitului meu şi dorinţa lui este spre mine.

\VS{11}Vino, preaiubitul meu, să mergem în câmp; să găzduim în sate.

\VS{12}Să ne urcăm devreme la vii; să vedem dacă viţa înfloreşte, dacă floarea strugurilor se arată şi dacă rodiile înmuguresc; acolo îţi voi da iubirile mele.

\VS{13}Mandragorele răspândesc miros şi la porţile noastre sunt tot felul de fructe plăcute, noi şi vechi, pe care le-am păstrat pentru tine, preaiubitul meu.




\par }\Chap{8}{\PP \VerseOne{1}O, de ai fi fost ca fratele meu, care a supt sânii mamei mele! Când te-aş găsi afară, te-aş săruta; da, nu aş fi dispreţuită.

\VS{2}Te-aş conduce şi te-aş aduce în casa mamei mele, care m-ar învăţa: Te-aş face să bei din vinul înmiresmat din sucul rodiei mele.

\VS{3}Mâna lui stângă să fie sub capul meu şi mâna lui dreaptă să mă îmbrățișeze.

\VS{4}Vă poruncesc fiicelor Ierusalimului, nu stârniţi nici nu treziţi iubirea mea, până când îi place lui.

\VS{5}Cine este aceasta care vine din pustie, sprijinindu-se pe preaiubitul ei? Te-am ridicat de sub măr; acolo mama ta te-a adus pe lume; acolo te-a adus pe lume cea care te-a născut.

\VS{6}Pune-mă ca un sigiliu pe inima ta, ca un sigiliu pe braţul tău; căci dragostea este puternică precum moartea; gelozia este crudă precum mormântul; cărbunii ei sunt cărbuni de foc, cu o flacără foarte fierbinte.

\VS{7}Multe ape nu pot stinge dragostea, nici potopurile nu o pot îneca; dacă un om şi-ar da toată averea casei lui pentru dragoste, ar fi în întregime dispreţuită.

\VS{8}Avem o soră mică ce nu are sâni; ce vom face pentru sora noastră în ziua când se va vorbi pentru ea?

\VS{9}Dacă ea ar fi zid, am zidi peste ea un palat din argint; şi dacă ar fi uşă, am închide-o cu scânduri de cedru.

\VS{10}Eu sunt zid şi sânii mei ca turnuri; atunci am fost în ochii lui ca una care a găsit favoare.

\VS{11}Solomon a avut o vie la Baal-Hamon; el a arendat via unor păzitori; fiecare trebuia să aducă pentru rodul acesteia o mie de arginţi.

\VS{12}Via mea, care este a mea, este înaintea mea; o mie să fie pentru tine, Solomon, iar două sute pentru cei ce păzesc rodul ei.

\VS{13}Tu care locuieşti în grădini, însoţitorii dau ascultare vocii tale; fă-mă să o aud.

\VS{14}Grăbeşte-te, preaiubitul meu, şi fii precum o căprioară sau un tânăr căprior pe munţii de mirodenii.


\par }