\NormalFont\ShortTitle{1 Timotei}

{\MT 1 Timotei



\par }\ChapOne{1}{\PP \VerseOne{1}Pavel, apostol al lui Isus Cristos prin porunca lui Dumnezeu, Salvatorul nostru și a Domnului Isus Cristos, speranța noastră,

\VS{2}Lui Timotei, adevăratul meu fiu în credință: Har, milă și pace de la Dumnezeu Tatăl nostru și de la Isus Cristos, Domnul nostru.

\VS{3}Așa cum te-am implorat, când am plecat în Macedonia, să rămâi în Efes, ca să poruncești unora să nu învețe pe alții o doctrină diferită,

\VS{4}Nici să nu dea atenție la fabulații și la genealogii interminabile, care mai degrabă servesc întrebărilor, nu edificării dumnezeiești ce este în credință.

\VS{5}Acum, scopul poruncii este dragostea creștină dintr-o inimă pură și dintr-o conștiință bună și dintr-o credință neprefăcută,

\VS{6}De la care unii, rătăcindu-se, s-au abătut spre vorbărie deșartă,

\VS{7}Dorind să fie învățători ai legii, neînțelegând nici cele ce spun, nici cele ce afirmă cu tărie.

\VS{8}Dar știm că legea este bună, dacă cineva o folosește în mod legiuit,

\VS{9}Știind aceasta, că legea nu este făcută pentru cel drept, ci pentru cei fărădelege și neascultători, pentru cei neevlavioși și păcătoși, pentru oameni fără sfințenie și profani, pentru ucigași de tați și ucigași de mame, pentru ucigași de oameni,

\VS{10}Pentru curvari, pentru sodomiți, pentru răpitori de oameni, pentru mincinoși, pentru cei ce jură fals și orice altceva ar fi împotriva doctrinei sănătoase;

\VS{11}Conform cu glorioasa evanghelie a binecuvântatului Dumnezeu, cu care am fost încredințat.

\VS{12}Și mulțumesc lui Cristos Isus, Domnul nostru, celui ce m-a întărit, în aceea că m-a socotit credincios, punându-mă în serviciu;

\VS{13}Eu, cel care mai înainte eram blasfemator și persecutor și insultător; dar am obținut milă, pentru că am lucrat din ignoranță în necredință.

\VS{14}Și harul Domnului nostru a fost peste măsură de abundent cu credința și dragostea care este în Cristos Isus.

\VS{15}Acesta este un cuvânt de încredere și demn de toată acceptarea: Cristos Isus a venit în lume să salveze pe păcătoși, dintre care cel dintâi sunt eu.

\VS{16}Totuși, de aceea am obținut milă, pentru ca mai întâi în mine, Isus Cristos să arate toată îndelunga răbdare, pentru a fi un model celor ce, de aici înainte, vor crede în el pentru viață veșnică.

\VS{17}Iar Împăratului etern, nemuritorului, nevăzutului, singurului Dumnezeu înțelept, a lui fie onoarea și gloria pentru totdeauna și întotdeauna. Amin.

\VS{18}Porunca aceasta ți-o încredințez ție, Timotei, fiule, conform profețiilor care s-au făcut mai înainte despre tine, ca prin ele să te războiești războiul cel bun,

\VS{19}Ținând credința și o conștiință bună, pe care unii le-au lepădat, și referitor la credință au naufragiat;

\VS{20}Dintre aceștia sunt Himeneu și Alexandru, pe care i-am dat lui Satan, ca să învețe să nu blasfemieze.




\par }\Chap{2}{\PP \VerseOne{1}De aceea
{\ADD{vă}} îndemn ca, înainte de toate, să se facă cereri, rugăciuni, mijlociri și mulțumiri pentru toți oamenii;

\VS{2}Pentru împărați și pentru toți cei ce sunt în autoritate; ca să putem duce o viață liniștită și pașnică în toată evlavia și onestitatea.

\VS{3}Fiindcă acest
{\ADD{lucru}} este bun și bine primit înaintea lui Dumnezeu, Salvatorul nostru;

\VS{4}Care dorește ca toți oamenii să fie salvați și să vină la cunoașterea adevărului.

\VS{5}Fiindcă este un singur Dumnezeu și un singur mijlocitor între Dumnezeu și oameni, omul Cristos Isus,

\VS{6}Care s-a dat pe sine însuși răscumpărare pentru toți, ca să fie mărturisit la timpul cuvenit.

\VS{7}Pentru care eu sunt rânduit predicator și apostol (spun adevărul în Cristos, nu mint), învățător al neamurilor în credință și adevăr.

\VS{8}De aceea doresc ca bărbații să se roage în tot locul, ridicând mâini sfinte, fără furie și fără îndoială.

\VS{9}Și în același fel, rânduiesc ca femeile să se înfrumusețeze ordonat, în haine decente, cu sfială și sobrietate, nu cu păr împletit, sau cu aur sau cu perle sau cu haine scumpe,

\VS{10}Ci cu fapte bune (ceea ce se cuvine femeilor care susțin că sunt evlavioase).

\VS{11}Femeia să învețe în tăcere, cu toată supunerea.

\VS{12}Dar nu permit femeii să învețe pe altul, nici să exercite autoritate asupra bărbatului, ci să stea în tăcere.

\VS{13}Fiindcă întâi a fost format Adam, apoi Eva.

\VS{14}Și nu Adam a fost înșelat; ci femeia, fiind înșelată, a ajuns la încălcarea poruncii.

\VS{15}Totuși ea va fi salvată prin nașterea de copii, dacă vor stărui în credință și dragoste creștină și sfințenie cu sobrietate.




\par }\Chap{3}{\PP \VerseOne{1}Acesta este un cuvânt adevărat: Dacă vreun om dorește serviciul de episcop, dorește o lucrare bună.

\VS{2}Episcopul așadar trebuie să fie ireproșabil, soțul unei singure soții, vigilent, cumpătat, cu o comportare bună, ospitalier, în stare să învețe pe alții;

\VS{3}Nu dedat vinului, nu bătăuș, nu lacom de câștig murdar, ci răbdător, nu arțăgos, nu lacom;

\VS{4}Conducând-și bine propria casă, ținându-și copiii în supunere cu toată seriozitatea;

\VS{5}(Căci dacă cineva nu știe cum să își conducă
{\ADD{bine}} propria casă, cum va îngriji de biserica lui Dumnezeu?)

\VS{6}Nu convertit de curând, ca nu cumva umflându-se de mândrie să cadă în condamnarea diavolului.

\VS{7}Mai mult, el trebuie să aibă o bună mărturie de la cei de afară, ca nu cumva să cadă în ocară și în cursa diavolului.

\VS{8}Tot așa, diaconii să fie onorabili, nu cu o vorbire cu două sensuri, nu dedați la mult vin, nu lacomi de câștig murdar;

\VS{9}Ținând misterul credinței într-o conștiință pură.

\VS{10}Iar aceștia de asemenea să fie întâi încercați, apoi să lucreze în serviciul de diacon, fiind găsiți ireproșabili.

\VS{11}În același fel, soțiile lor să fie onorabile, nu defăimătoare, cumpătate, credincioase în toate.

\VS{12}Diaconii să fie soți ai unei singure soții, conducându-și bine copiii și propriile lor case.

\VS{13}Fiindcă toți cei ce au lucrat bine în serviciul de diacon, își câștigă o poziție de demnitate și mare cutezanță în credința care este în Cristos Isus.

\VS{14}Îți scriu acestea, sperând să vin la tine în curând,

\VS{15}Dar dacă voi întârzia mai mult, să știi cum ar trebui să te comporți în casa lui Dumnezeu, care este biserica Dumnezeului cel viu, stâlpul și baza adevărului.

\VS{16}Și fără a se putea contesta, mare este misterul evlaviei: Dumnezeu a fost arătat în carne, declarat drept în Duhul, văzut de îngeri, predicat neamurilor, a fost crezut în lume și primit sus în glorie.




\par }\Chap{4}{\PP \VerseOne{1}Iar Duhul spune în mod clar că, în timpurile din urmă, unii se vor depărta de credință, dând atenție duhurilor amăgitoare și doctrinelor dracilor,

\VS{2}Vorbind minciuni în fățărnicie, având propria lor conștiință însemnată cu fierul înroșit,

\VS{3}Oprind să se căsătorească și poruncind să se abțină de la mâncăruri, pe care Dumnezeu le-a creat pentru a fi primite cu mulțumire de cei ce cred și cunosc adevărul.

\VS{4}Pentru că fiecare creatură a lui Dumnezeu este bună și nimic nu este de refuzat, dacă este primit cu mulțumire,

\VS{5}Fiindcă este sfințit prin cuvântul lui Dumnezeu și prin rugăciune.

\VS{6}Punându-i pe frați să își amintească acestea, vei fi un bun servitor al lui Isus Cristos, hrănit în cuvintele credinței și ale doctrinei bune, la care te-ai conformat.

\VS{7}Dar refuză fabulațiile profane și băbești și deprinde-te în evlavie.

\VS{8}Fiindcă antrenamentul trupesc este de puțin folos, dar evlavia este de folos la toate, având o promisiune a vieții care este acum și a celei care vine.

\VS{9}Acesta este un cuvânt de încredere și demn de toată acceptarea.

\VS{10}Fiindcă pentru aceasta deopotrivă muncim și suferim ocară, pentru că ne încredem în Dumnezeul cel viu, care este Salvatorul tuturor oamenilor, mai ales al celor ce cred.

\VS{11}Poruncește și învață-i acestea.

\VS{12}Să nu îți disprețuiască nimeni tinerețea, ci fii un exemplu pentru credincioși în cuvânt, în comportare, în dragoste creștină, în duh, în credință, în puritate.

\VS{13}Până ce vin, fii atent la citire, la îndemnare și la doctrină.

\VS{14}Nu neglija darul care este în tine, care ți-a fost dat prin profeție, cu punerea mâinilor prezbiterilor.

\VS{15}Cugetă la acestea, ocupă-te în totul cu ele, pentru ca progresul tău să fie arătat tuturor.

\VS{16}Ia seama la tine însuți și la doctrină; stăruie în ele; într-adevăr, făcând aceasta, te vei salva și pe tine însuți și pe cei ce te ascultă.




\par }\Chap{5}{\PP \VerseOne{1}Nu mustra pe bătrân, ci imploră-l ca pe un tată; pe tineri, ca pe frați;

\VS{2}Pe femeile bătrâne, ca pe mame; pe cele tinere, ca pe surori, cu toată puritatea.

\VS{3}Onorează văduvele care sunt într-adevăr văduve.

\VS{4}Dar dacă vreo văduvă are copii sau nepoți, ei să învețe întâi să arate evlavie acasă la ei și să răsplătească pe părinți, fiindcă aceasta este bine și bine primită înaintea lui Dumnezeu.

\VS{5}Iar cea care într-adevăr este văduvă și singură, se încrede în Dumnezeu și stăruie în cereri și rugăciuni noapte și zi.

\VS{6}Dar cea care trăiește în desfrâu este moartă în timp ce trăiește.

\VS{7}Și poruncește acestea ca să fie ireproșabile.

\VS{8}Iar dacă cineva nu se îngrijește de ai lui și mai ales de cei din propria casă, a negat credința și este mai rău decât cel care nu crede.

\VS{9}Să nu fie înscrisă o văduvă sub șaizeci de ani; trebuind să fie soție a unui singur bărbat,

\VS{10}Fiind adeverită pentru fapte bune; dacă a crescut copii, dacă a găzduit pe străini, dacă a spălat picioarele sfinților, dacă a ușurat pe cei nenorociți, dacă a urmat fiecare lucrare bună.

\VS{11}Dar refuză pe văduvele tinere, deoarece, când încep să crească în desfrâu împotriva lui Cristos, voiesc să se căsătorească,

\VS{12}Având damnare, pentru că au lepădat prima lor credință.

\VS{13}Și în același timp învață să fie leneșe, rătăcind din casă în casă; și nu doar leneșe, dar și limbute și băgărețe, vorbind ce nu ar trebui.

\VS{14}De aceea doresc ca tinerele să se căsătorească, să nască copii, să administreze casa, nedând potrivnicului nicio ocazie să vorbească ocărâtor.

\VS{15}Fiindcă unele sunt deja abătute din cale, urmând pe Satan.

\VS{16}Dacă vreun bărbat sau femeie care crede, are văduve, să le ajute și biserica să nu fie împovărată, pentru ca biserica să le ajute pe cele care sunt într-adevăr văduve.

\VS{17}Bătrânii care conduc bine să fie socotiți demni de o dublă onoare, mai ales cei ce muncesc în cuvânt și doctrină.

\VS{18}Fiindcă scriptura spune: Să nu legi gura boului care treieră grâne. Și: Demn este lucrătorul de plata sa.

\VS{19}Împotriva unui bătrân nu primi acuzație, decât în fața a doi sau trei martori.

\VS{20}Pe cei ce păcătuiesc, mustră-i în fața tuturor, ca și ceilalți să se teamă.

\VS{21}Te îndemn înaintea lui Dumnezeu și a Domnului Isus Cristos și a îngerilor aleși, să păzești acestea fără prejudecată, nefăcând nimic cu părtinire.

\VS{22}Nu pune mâinile în grabă peste nimeni, nici nu fi părtaș păcatelor altora: păstrează-te pe tine însuți pur.

\VS{23}Nu mai bea
{\ADD{doar}} apă, ci folosește puțin vin din cauza stomacului tău și a frecventelor tale îmbolnăviri.

\VS{24}Păcatele unor oameni sunt arătate dinainte, mergând înainte la judecată; iar unii, de asemenea, îi urmează.

\VS{25}Tot așa și faptele bune sunt arătate dinainte; și cele ce sunt altfel nu pot fi ascunse.




\par }\Chap{6}{\PP \VerseOne{1}Atâția robi câți sunt sub jug să își socotească propriii lor stăpâni demni de toată onoarea, pentru ca numele lui Dumnezeu și doctrina lui să nu fie blasfemiate.

\VS{2}Iar cei ce au stăpâni ce cred, să nu îi disprețuiască, pentru că sunt frați; ci mai degrabă să îi servească, pentru că sunt credincioși și preaiubiți, părtași ai binefacerii. Acestea învață-i și îndeamnă-i.

\VS{3}Dacă cineva învață pe alții o doctrină diferită și nu consimte la cuvintele sănătoase, cuvintele Domnului nostru Isus Cristos, și la doctrina care este conformă cu evlavia,

\VS{4}Este îngâmfat, neștiind nimic, și este nebun după întrebări și certuri despre cuvinte, din care vin invidie, ceartă, vorbiri de rău, bănuieli rele,

\VS{5}Dispute perverse ale oamenilor total corupți în minte și lipsiți de adevăr, presupunând că orice câștig este evlavie: desparte-te de astfel de oameni.

\VS{6}Dar evlavia cu mulțumire este mare câștig.

\VS{7}Fiindcă noi nu am adus nimic în lume și cu siguranță nu putem duce nimic din ea.

\VS{8}Dar având hrană și îmbrăcăminte, să fim mulțumiți cu acestea.

\VS{9}Dar cei ce intenționează să fie bogați, cad în ispită și în cursă și în multe pofte nebune și vătămătoare, care afundă pe oameni în distrugere și pieire.

\VS{10}Fiindcă iubirea de bani este rădăcina a toată răutatea, după care unii, lăcomindu-se, s-au rătăcit de la credință și s-au străpuns pe ei înșiși cu multe întristări.

\VS{11}Dar tu, om al lui Dumnezeu, fugi de acestea și urmărește dreptate, evlavie, credință, dragoste, răbdare, blândețe.

\VS{12}Luptă lupta cea bună a credinței, apucă viața eternă la care ai și fost chemat și ai făcut o bună mărturisire înaintea multor martori.

\VS{13}Îți poruncesc înaintea lui Dumnezeu, care dă viață tuturor, și înaintea lui Cristos Isus, care înaintea lui Pontius Pilat a adus o mărturisire bună,

\VS{14}Ca tu să ții porunca fără pată, ireproșabil, până la apariția Domnului nostru Isus Cristos,

\VS{15}Care la timpurile sale o va arăta,
{\ADD{cel care}} este binecuvântatul și singurul Suveran, Împăratul împăraților și Domnul domnilor,

\VS{16}Cel care singur are nemurirea, locuind în lumina de care nimeni nu se poate apropia, pe care niciun om nu l-a văzut, nici nu îl poate vedea: lui fie onoare și putere veșnică! Amin.

\VS{17}Poruncește celor bogați în această lume, să nu fie cu minte trufașă, nici să se încreadă în bogății nesigure, ci în Dumnezeul cel viu, care ne dă toate din abundență ca să ne bucurăm de ele;

\VS{18}Ca să lucreze binele, ca să fie bogați în fapte bune, să fie darnici, voitori să dea,

\VS{19}Strângându-și o temelie bună pentru timpul ce vine, ca să apuce viața eternă.

\VS{20}O, Timotei, păzește ce îți este încredințat, evitând flecărelile profane
{\ADD{și}} deșarte și împotrivirile a ceea ce este în mod fals numită știință,

\VS{21}Pe care unii, susținând-o, au rătăcit referitor la credință. Harul fie cu tine! Amin.


\par }