\NormalFont\ShortTitle{Filipeni}

{\MT Filipeni



\par }\ChapOne{1}{\PP \VerseOne{1}Pavel și Timotei, robi ai lui Isus Cristos, tuturor sfinților în Cristos Isus care sunt în Filipi, împreună cu episcopii și diaconii;

\VS{2}Har vouă și pace de la Dumnezeu Tatăl nostru și de la Domnul Isus Cristos.

\VS{3}Mulțumesc Dumnezeului meu la fiecare aducere aminte despre voi,

\VS{4}Întotdeauna, în fiecare rugăciune a mea pentru voi toți, făcând cerere cu bucurie,

\VS{5}Pentru părtășia voastră în evanghelie, din prima zi până acum;

\VS{6}Fiind încredințat de acest lucru, că cel ce a început o bună lucrare în voi, o va termina până în ziua lui Isus Cristos.

\VS{7}Așa cum este drept pentru mine să gândesc aceasta despre voi toți, pentru că vă port în inima mea; întrucât, deopotrivă în lanțurile mele și în apărarea și confirmarea evangheliei, voi toți sunteți părtași ai harului meu.

\VS{8}Fiindcă Dumnezeu îmi este martor cât de mult tânjesc după voi toți în adâncurile milei lui Isus Cristos.

\VS{9}Și aceasta mă rog, ca dragostea voastră să abunde chiar din ce în ce mai mult în cunoaștere și în toată judecata,

\VS{10}Ca voi să deosebiți lucrurile alese, ca să fiți sinceri și fără poticnire până în ziua lui Cristos,

\VS{11}Fiind umpluți cu roadele dreptății, care sunt prin Isus Cristos, pentru gloria și lauda lui Dumnezeu.

\VS{12}Dar voiesc să înțelegeți, fraților, că cele ce mi s-au întâmplat, mai degrabă au ajutat la înaintarea evangheliei;

\VS{13}Așa că lanțurile mele în Cristos sunt arătate în tot palatul și în toate celelalte locuri.

\VS{14}Și mulți dintre frații în Domnul, încredințați din cauza lanțurilor mele, sunt mult mai cutezători să vorbească fără teamă cuvântul.

\VS{15}Unii, într-adevăr, predică pe Cristos chiar din invidie și ceartă; iar alții, de asemenea, din bunăvoință.

\VS{16}Unii predică pe Cristos din ceartă, nu sincer, închipuindu-și că adaugă necaz lanțurilor mele;

\VS{17}Iar ceilalți, din dragoste, știind că sunt pus pentru apărarea evangheliei.

\VS{18}Atunci ce este? Cu toate acestea, în orice fel, fie de ochii lumii, fie în adevăr, Cristos este predicat; și în aceasta mă bucur, da și mă voi bucura.

\VS{19}Căci știu că aceasta se va întoarce pentru salvarea mea prin rugăciunea voastră și prin aportul Duhului lui Isus Cristos,

\VS{20}Conform anticipării mele arzătoare și speranței mele, că nu voi fi în nimic rușinat, ci cu toată cutezanța, ca întotdeauna, așa și acum Cristos va fi preamărit în trupul meu, fie prin viață, fie prin moarte.

\VS{21}Fiindcă pentru mine a trăi este Cristos, și a muri este câștig.

\VS{22}Dar dacă trăiesc în carne, aceasta este rodul muncii mele; totuși nu știu ce voi alege.

\VS{23}Fiindcă sunt strâmtorat din două părți, având dorință să plec și să fiu cu Cristos, ceea ce este mult mai bine;

\VS{24}Totuși, a rămâne în carne este mai necesar pentru voi.

\VS{25}Și, având această încredere, știu că voi trăi și voi continua cu voi toți, pentru înaintarea voastră și bucuria credinței,

\VS{26}Ca bucuria voastră să fie mai abundentă în Isus Cristos pentru mine, prin venirea mea din nou la voi.

\VS{27}Numai purtați-vă cum se cuvine evangheliei lui Cristos, pentru ca, fie că vin și vă văd, fie că sunt absent, să aud despre ale voastre că stați neclintiți într-un singur duh, cu o singură minte, luptând împreună pentru credința evangheliei,

\VS{28}Și nefiind înspăimântați în nimic de potrivnicii voștri, ceea ce le este o dovadă a pieirii, dar vouă a salvării, și aceasta de la Dumnezeu.

\VS{29}Fiindcă vouă vă este dat, pe partea lui Cristos, nu numai a crede în el, dar și a suferi pentru el.

\VS{30}Având același conflict pe care l-ați văzut în mine și acum auziți că este în mine.




\par }\Chap{2}{\PP \VerseOne{1}Așadar, dacă este vreo încurajare în Cristos, dacă este vreo mângâiere a dragostei, dacă este vreo părtășie a Duhului, dacă sunt adâncuri ale iubirii și îndurări,

\VS{2}Împliniți-mi bucuria, ca una să gândiți, având aceeași dragoste, fiind de acord, într-o singură minte.

\VS{3}Nu faceți nimic prin ceartă sau glorie deșartă, ci, în umilința minții, toți să stimeze pe alții mai presus de ei înșiși.

\VS{4}Nu priviți fiecare spre propriile lucruri, ci fiecare și spre cele ale altora.

\VS{5}Lăsați să fie în voi această minte, care era și în Cristos Isus;

\VS{6}Care, în chipul lui Dumnezeu fiind, nu a socotit ca tâlhărie a fi egal cu Dumnezeu,

\VS{7}Ci s-a făcut pe sine însuși lipsit de importanță și a luat asupra lui chipul unui rob și a fost făcut în asemănarea oamenilor;

\VS{8}Și, fiind găsit la înfățișare ca un om, s-a umilit și s-a făcut ascultător până la moarte, chiar moarte de cruce.

\VS{9}De aceea Dumnezeu l-a și înălțat cel mai mult și i-a dat un nume care este mai presus de fiecare nume,

\VS{10}Pentru ca, la numele lui Isus, fiecare genunchi să se plece, al celor din cer și de pe pământ și de sub pământ;

\VS{11}Și să mărturisească fiecare limbă că Isus Cristos este Domnul, spre gloria lui Dumnezeu Tatăl.

\VS{12}De aceea, preaiubiții mei, precum totdeauna ați dat ascultare, nu ca în prezența mea doar, ci mult mai mult în absența mea, lucrați cu propria voastră salvare, cu teamă și tremur.

\VS{13}Fiindcă Dumnezeu este cel care lucrează în voi, deopotrivă a voi și a face după buna lui plăcere.

\VS{14}Faceți toate lucrurile fără cârtiri și dispute,

\VS{15}Ca să fiți ireproșabili și inocenți, fiii lui Dumnezeu, fără mustrare, în mijlocul unei națiuni strâmbe și perverse, printre care străluciți ca lumini în lume,

\VS{16}Ținând sus cuvântul vieții, ca să mă bucur în ziua lui Cristos, că nu am alergat în zadar, nici nu am muncit în zadar.

\VS{17}Da, și dacă voi fi turnat peste sacrificiul și serviciul credinței voastre, mă bucur și mă bucur împreună cu voi toți.

\VS{18}Din același motiv și voi vă bucurați și vă bucurați împreună cu mine.

\VS{19}Dar mă încred în Domnul Isus, să vă trimit curând pe Timotei, ca să fiu și eu mângâiat, când voi afla cele despre voi.

\VS{20}Fiindcă nu am pe nimeni cu aceeași minte, care se va îngriji cu sinceritate de cele despre voi.

\VS{21}Fiindcă toți caută lucrurile lor, nu lucrurile lui Isus Cristos.

\VS{22}Dar știți dovada despre el, cum, ca un fiu cu tatăl a servit cu mine în evanghelie.

\VS{23}De aceea pe el sper să
{\ADD{vi}}-l trimit îndată ce voi vedea cum îmi va merge.

\VS{24}Dar mă încred în Domnul, că voi veni și eu curând.

\VS{25}Totuși am socotit necesar să-l trimit la voi pe Epafrodit, fratele meu și conlucrător și co-luptător, dar trimisul vostru și cel ce a servit nevoilor mele.

\VS{26}Fiindcă tânjea după voi toți și a fost foarte mâhnit pentru că ați auzit că a fost bolnav.

\VS{27}Căci, într-adevăr, a fost bolnav, aproape de moarte, dar Dumnezeu a avut milă de el; și nu numai de el, ci și de mine, ca nu cumva să am întristare peste întristare.

\VS{28}De aceea l-am trimis cu mai multă grijă, ca, atunci când îl vedeți din nou, să vă bucurați și să fiu eu mai puțin întristat.

\VS{29}Primiți-l așadar în Domnul, cu toată veselia, și țineți în onoare pe astfel de oameni.

\VS{30}Pentru că din cauza lucrării lui Cristos a fost el aproape de moarte, neținând la viața lui, ca să suplinească lipsa serviciului vostru către mine.




\par }\Chap{3}{\PP \VerseOne{1}În final, frații mei, bucurați-vă în Domnul. Să vă scriu aceleași lucruri, într-adevăr, mie nu îmi este greu, iar vouă vă este sigur.

\VS{2}Păziți-vă de câini, păziți-vă de lucrători răi, păziți-vă de scrijelați!

\VS{3}Fiindcă noi suntem circumcizia, cei care în duh ne închinăm lui Dumnezeu și care ne bucurăm în Cristos Isus și nu avem încredere în carne.

\VS{4}Măcar că eu aș avea încredere și în carne. Dacă un altul gândește că are de ce să se încreadă în carne, eu mai mult;

\VS{5}Circumcis a opta zi, din stirpea lui Israel, din tribul lui Beniamin, evreu dintre evrei; referitor la lege, fariseu;

\VS{6}Referitor la zel, persecutând biserica; referitor la dreptatea care este în lege, găsit ireproșabil.

\VS{7}Dar lucrurile care îmi erau câștiguri, acelea le-am socotit pagubă, pentru Cristos.

\VS{8}Da, în adevăr, și socotesc toate lucrurile pierdere, din cauza măreției cunoașterii lui Cristos Isus, Domnul meu, pentru care am suferit pierderea a toate și le socotesc a fi gunoi, ca să câștig pe Cristos,

\VS{9}Și să fiu găsit în el, nu având propria mea dreptate, care este din lege, ci aceea care este prin credința lui Cristos, dreptatea care este din Dumnezeu prin credință,

\VS{10}Ca să îl cunosc pe el și puterea învierii lui și părtășia suferințelor lui, fiind făcut conform cu moartea lui,

\VS{11}Dacă ar fi posibil, cumva, să ajung la învierea morților.

\VS{12}Nu că am obținut deja, sau că am fost făcut deja desăvârșit; dar urmăresc, că poate prind aceea pentru care și eu am fost prins de Cristos Isus.

\VS{13}Fraților, eu nu mă socotesc pe mine însumi că am prins; dar fac un singur lucru, uitând acele lucruri care sunt în urmă și întinzându-mă spre cele care sunt înainte,

\VS{14}Alerg spre țintă pentru premiul chemării înalte a lui Dumnezeu în Cristos Isus.

\VS{15}De aceea astfel să gândim câți suntem desăvârșiți; și dacă în ceva gândiți altfel, Dumnezeu, chiar aceasta, vă va revela.

\VS{16}Totuși, la ceea ce noi am ajuns deja, să umblăm după aceeași regulă, să gândim același lucru.

\VS{17}Fraților, fiți împreună urmași ai mei și însemnați pe cei ce umblă astfel, așa cum ne aveți pe noi ca exemplu.

\VS{18}(Fiindcă mulți umblă, despre care adeseori v-am spus, și acum vă spun, chiar plângând, că sunt dușmanii crucii lui Cristos,

\VS{19}Al căror sfârșit este nimicirea, al căror Dumnezeu este pântecele lor și a căror glorie este în rușinea lor și care gândesc lucrurile pământești).

\VS{20}Fiindcă noi ne purtăm ca cetățeni ai cerului, de unde și așteptăm pe Salvatorul, pe Domnul Isus Cristos;

\VS{21}Care va schimba trupul nostru înjosit, pentru a-l face să fie conformat trupului său glorios, conform lucrării prin care el este în stare chiar a-și supune lui însuși toate.




\par }\Chap{4}{\PP \VerseOne{1}De aceea, frații mei preaiubiți și mult doriți, a mea bucurie și coroană, stați astfel tari în Domnul, preaiubiții mei!

\VS{2}Implor pe Euodia și implor pe Sintichia să fie cu aceeași minte în Domnul.

\VS{3}Și te rog și pe tine, adevărat părtaș de jug, ajută acele femei care au ostenit împreună cu mine în evanghelie și cu Clement și ceilalți conlucrători ai mei, ale căror nume sunt în cartea vieții.

\VS{4}Bucurați-vă totdeauna în Domnul! Din nou
{\ADD{vă}} spun: Bucurați-vă!

\VS{5}Tuturor oamenilor să le fie cunoscută cumpătarea voastră. Domnul este aproape.

\VS{6}Nu vă îngrijorați de nimic, ci, în toate, prin rugăciune și cerere cu mulțumire, faceți cunoscute cererile voastre către Dumnezeu.

\VS{7}Și pacea lui Dumnezeu, care întrece orice înțelegere, vă va păzi inimile și mințile prin Cristos Isus.

\VS{8}În final, fraților, toate cele ce sunt adevărate, toate cele oneste, toate cele drepte, toate cele pure, toate cele de iubit, toate cele vorbite de bine, dacă este vreo virtute și dacă este vreo laudă, gândiți-vă la acestea.

\VS{9}Cele pe care le-ați și învățat și primit și auzit și văzut în mine, practicați-le! Și Dumnezeul păcii va fi cu voi.

\VS{10}Dar foarte mult m-am bucurat în Domnul, că acum în sfârșit grija voastră pentru mine a înflorit din nou, grijă pe care o aveați și înainte, dar vă lipsea ocazia.

\VS{11}Nu referitor la lipsă spun aceasta, fiindcă eu am învățat ca în orice stare sunt, să fiu mulțumit.

\VS{12}Știu deopotrivă să fiu umilit și știu cum să abund; pretutindeni și în toate m-am deprins deopotrivă să fiu sătul și să fiu flămând, deopotrivă să abund și să fiu în lipsă.

\VS{13}Pot toate prin Cristos, care mă întărește.

\VS{14}Totuși, bine ați făcut că ați luat parte cu mine în necazul meu.

\VS{15}Acum voi, filipenilor, știți de asemenea că la începutul evangheliei, când am plecat din Macedonia, nicio biserică nu a avut comuniune cu mine referitor la dărnicie și primire, decât voi singuri.

\VS{16}Pentru că mi-ați trimis chiar în Tesalonic, odată și încă odată, pentru nevoia mea.

\VS{17}Nu pentru că doresc un dar, dimpotrivă, doresc rodul care să abunde în contul vostru.

\VS{18}Dar am totul și abund; sunt îndestulat, primind prin Epafrodit cele ce au fost trimise de la voi, o aromă a mirosului dulce, un sacrificiu acceptat, plăcut lui Dumnezeu.

\VS{19}Iar Dumnezeul meu va suplini toată nevoia voastră, conform bogățiilor sale în glorie, prin Cristos Isus.

\VS{20}Acum Dumnezeului și Tatălui nostru fie gloria pentru totdeauna și întotdeauna! Amin.

\VS{21}Salutați pe fiecare sfânt în Cristos Isus. Vă salută frații care sunt cu mine.

\VS{22}Vă salută toți sfinții, mai ales cei din casa Cezarului.

\VS{23}Harul Domnului nostru Isus Cristos fie cu voi toți. Amin.


\par }